అబు సలేం
అజమ్‌గఢ్ జిల్లాలోని సారాయ్ మీర్ గ్రామంలో ఒక దిగువ మధ్యతరగతి కుటుంబంలో అబు సలేం జన్మించాడు. అబు తండ్రి వృత్తిరీత్యా న్యాయవాది. తండ్రి ఒక రోడ్డు ప్రమాదంలో మరణించిన తరువాత అబు విద్యను పూర్తి చేయలేకపోయాడు. తన కుటుంబాన్ని పోషించేందుకు అబు మొదట సొంత పట్టణంలో ఒక చిన్న మెకానిక్ షాపు ప్రారంభించాడు. తరువాత కొద్దికాలానికే అతను భారతదేశ రాజధాని ఢిల్లీ నగరానికి చేరుకున్నాడు. ఢిల్లీలో అతను ట్యాక్సీ డ్రైవర్‌గా పనిచేశాడు. ఆ తరువాత కొద్దికాలానికి అతను భారతదేశ ఆర్థిక రాజధాని బాంబేకు మకాం మార్చాడు. బాంబేలో కూడా అతను డ్రైవర్‌గానే పని చేయడం కొనసాగించాడు. బాంబేలోనే అతను చీకటిసామ్రాజ్యాధినేత దావూద్‌ను కలిశాడు, ఆపై అతని మాఫియా (ముష్కర మూక) లో చేరాడు. 1998లో అబు సలేం దావూద్ ముఠా నుంచి వేరుపడ్డాడు.
ఆల్కే పదంసీ
అలెక్‌ పదమ్‌సీ 1928లో గుజరాత్‌లోని సంపన్న, సాంప్రదాయక కుటుంబమైన ఖోజా ముస్లిం కుటుంబంలో జన్మించాడు. అతని వాస్తవ కుటుంబ నామం "చరన్యాస్". వారి పూర్వీకులు సంస్థానాలలో కవులుగా ఉండేవారు. అతని తండ్రి జాఫెర్‌సేథ్ పదంసీ 10 స్వంత భవనాలు గల, గాజు మరియు ఫర్నిచర్ వ్యాపారవేత్త. ఆమె తల్లి కుల్సుంబాయి పదంసీ గృహిణి. అతనికి ఏడుగురు సహోదరులున్నారు. వారిలో అక్బర్ పదంసీ చిత్రకారుడు. వారు సంపన్న కుటుంబానికి చెందినవారైనప్పటికీ విద్యావంతులు కాలేకపోయారు. అతను మరియు అతని సోదరులు పాఠశాలలో మొదట చేరి ఆంగ్లం అభ్యసించారు. అతను ముంబై లోని సెయింట్ జేవియర్ కళాశాలలో విద్యను అభ్యసించాడు.